Το "Αλώνι" είναι ένα γνήσιο κυκλαδίτικο σπίτι, μέσα σε έναν ελαιώνα, σε μια τοποθεσία που συνδυάζει την εύκολη πρόσβαση στην πόλη και σε διάφορες παραλίες και τα χωριά του νησιού. Το σπίτι είναι επιπλωμένο με αγάπη και μεράκι, με αξιόλογα παλιά έπιπλα, κι αποτελεί ένα χάρμα οφθαλμών. Μας άρεσε να καθόμαστε στη μικρή βεραντούλα με την πέργκολα, και να ηρεμούμε ακούγοντας το θρόισμα των δέντρων και βλέποντας στο βάθος του ορίζοντα, πίσω από τις ελιές, τη θάλασσα. Θερμή κι εγκάρδια η συμπεριφορά των οικοδεσποτών.
Περάσαμε πανέμορφες οικογενειακές, ήρεμες διακοπές και σκοπεύουμε να το επισκεφθούμε ξανά.